Death Valley Kalifornias on läänepoolkera kõige kuumem kant. Meie saime 124F (51C) varjus, lisaks puhus kõrvetav tuul ja päike oli liiva/kivi tulikuumaks kütnud. Samas kõrval on 3 km kõrgused mäed...    Ma arvasin, et DV on lihtsalt lohk keset kõrbe, a eksisin. Tegelt on ta üle 100 km pikk org kahe kõrge mäeaheliku vahel. Suur osa orupõhjast on allpool merepinda. Mägi + org loovad katla, kus päike kuumutab suvel õhu iga päev üle 50C.    Kuna on mäed, on ilus. Käisime ühes kanjonis (kuhu tahaks uuesti), nägime väga värvilisi kaljusid, sõitsime autoga Dante tippu (1670m) ja vaatasime vaateid. Matkata  seal väga ei saa - vähemalt suvepäeval mitte, aga lühemaid otsi annab teha.    LV-st paras päevane väljasõit.    Pildil valged põhjamaa turistid üksteist soolase orupõhja taustal klõpsimas.